รักษาด้วยตัวเอง รักษาเพิ่มเติม กินยา
อย่าให้ร่างกายขาดน้ำ จะได้ต้านโรคได้ แถมยังช่วยให้คอชุ่มชื้น ลดอาการเจ็บปวดระคายเคือง  แต่ห้ามดื่มแอลกอฮอล์เด็ดขาด กาแฟและน้ำอัดลมที่มีคาเฟอีนก็ไม่ได้ พวกนี้จะทำให้ร่างกายคุณขาดน้ำกว่าเดิม ให้คุณละลายเกลือ ½ ช้อนชาลงในน้ำอุ่น 1 ถ้วยตวง  จากนั้นใช้กลั้วปากกลั้วคอวันละหลายๆ ครั้ง เพราะช่วยลดอาการปวดบวม ระคายเคืองได้ แถมขจัดแบคทีเรียด้วย  ถ้าใส่เบคกิ้งโซดา ½ ช้อนชาด้วย จะช่วยต้านแบคทีเรียได้ เวลาคุณอมๆ ดูดๆ ลูกกวาดแข็งๆ น้ำลายจะออกมาเยอะ ช่วยให้ลำคอชุ่มชื้น  ส่วนพวกสเปรย์หรือยาอมแก้อักเสบเจ็บคอต้องเพลาๆ หน่อย เพราะถึงจะช่วยให้คอชาหายเจ็บหายระคายได้ชั่วครู่ แต่ถ้าใช้เยอะๆ หรือบ่อยๆ ระวังจะอาการหนักกว่าเดิม  แต่ถ้าเด็กเจ็บคอจะให้อมลูกอมก็ต้องระวังอย่าให้ติดคอหรือสำลัก  หรือให้เขาดูดไอศครีมแท่งหรือดื่มน้ำเย็นแทน น้ำผึ้งจะเคลือบคอช่วยบรรเทาอาการเจ็บปวดระคายเคือง แถมยังมีสรรพคุณยับยั้งแบคทีเรีย ถ้าผสมในเครื่องดื่มร้อนจะยิ่งรสดีและเห็นผลรวดเร็ว  คำเตือน: ห้ามให้เด็กอายุต่ำกว่า 1 ขวบกินน้ำผึ้ง เพราะอาจมีสปอร์ที่ทำให้เกิดโรคโบทูลิซึมในทารกได้ (infant botulism) ซึ่งเป็นโรคที่อันตรายร้ายแรงมาก ชามะนาวหรือชาร้อนอื่นๆ ผสมน้ำผึ้งช่วยให้ชุ่มคอบรรเทาอาการระคายเคืองได้  หรือลองเครื่องดื่มร้อนต่อไปนี้ก็ดี   ชาคาโมไมล์ (Chamomile) – คาโมไมล์มีสรรพคุณต้านแบคทีเรียและแก้ปวดตามธรรมชาติ รับรองว่าช่วยบรรเทาอาการเจ็บคอ   น้ำส้มสายชูหมักจากแอปเปิ้ล (Apple Cider Vinegar) – น้ำส้มสายชูช่วยฆ่าเชื้อและบรรเทาอาการเจ็บคอ ให้คุณผสมน้ำส้มสายชู 1 ช้อนโต๊ะกับน้ำผึ้ง 1 ช้อนโต๊ะ เข้ากับน้ำอุ่น 1 ถ้วยตวง รสจะสยองหน่อย ให้คุณกลั้วคอแล้วบ้วนทิ้งแทนถ้าไม่อยากกลืนลงไป   ชาจากรากของต้นมาร์ชแมลโลว์ (Marshmallow Root) รากชะเอมเทศ (Licorice Root) หรือเปลือกต้นเอลม์ (Elm Bark) – พวกนี้ถือเป็น demulcents คือสารที่ช่วยลดอาการอักเสบของเยื่อบุทอนซิล โดยเข้าไปเคลือบเป็นชั้นบางๆ ป้องกันไว้  คุณจะซื้อชาที่มีส่วนผสมพวกนี้มาดื่มเลยก็ได้ หรือชงเองโดยรินน้ำเดือด 1 ถ้วยตวงลงในรากหรือเปลือกไม้แห้งที่ว่า 1 ช้อนโต๊ะ แล้วแช่ทิ้งไว้ประมาณ 30 - 60 นาที จากนั้นกรองให้สะอาดแล้วดื่มได้เลย   น้ำขิง – ขิงมีสรรพคุณต้านการอักเสบและแบคทีเรีย ให้คุณใช้ขิงขนาดประมาณ 2 นิ้ว เอามาปอก สับเป็นชิ้นเล็กๆ แล้วบดให้ละเอียด จากนั้นต้มในน้ำ 2 ถ้วยตวง และทิ้งไว้ให้เดือดประมาณ 3 - 5 นาที รอให้เย็นก็ดื่มได้เลย เกลือหรือโซเดียมนี่แหละต้านการอักเสบได้อย่างดี แถมซุปไก่อุดมไปด้วยสารอาหาร ช่วยเติมพลังให้ร่างกายคุณต่อสู้กับโรคภัยไข้เจ็บอย่างทอนซิลอักเสบหรือระคายเคืองได้ดีนัก คุณต้องกินอะไรให้มีแรงและสารอาหารไปสู้โรค แต่ถ้าเจ็บคอจนกินอะไรไม่ลง แปลกแต่จริง ไอศกรีมนี่แหละช่วยได้ ทั้งกินง่ายกลืนง่าย แถมไอศกรีมยังช่วยให้คอเย็นสบายหายเจ็บอีกต่างหาก กระเทียมมีสารอัลลิซิน (allicin) ช่วยฆ่าแบคทีเรียและต้านไวรัสได้  ถึงดูดกระเทียมแล้วปากเหม็นชะมัด แต่อย่างน้อยก็คิดซะว่าช่วยฆ่าเชื้อที่ทำให้คุณเจ็บคอได้ก็แล้วกัน Cloves หรือกานพลูมีสารยูจีนอล (eugenol) มีสรรพคุณแก้ปวดฆ่าเชื้อตามธรรมชาติ ให้หยิบกานพลูใส่ปากสักแท่ง แล้วดูดจนกว่าจะนิ่ม จากนั้นก็เคี้ยวเหมือนหมากฝรั่งได้เลย ถึงกลืนก็ไม่อันตรายแต่อย่างใด แทบจะไม่มีอะไรช่วยคุณฟื้นตัวได้เห็นผลไปกว่าการพักผ่อนนอนหลับ บอกเลยว่าถ้าป่วยแล้วยังฝืนอดนอน ไปทำงาน หรือไปโรงเรียน อาการอาจหนักกว่าเดิมก็ได้ คอของคุณจะได้ชุ่มชื้น บรรเทาอาการระคายเคือง เสมหะที่ทำคุณหายใจไม่ค่อยออกก็จะเบาบางลงด้วย เปิดน้ำร้อนให้ไอคลุ้งไปทั้งห้องน้ำ จากนั้นนั่งอบตัวประมาณ 5 - 10 นาที อากาศที่ร้อนชื้นในห้องจะช่วยบรรเทาอาการเจ็บคอให้คุณ ถ้าต่อมทอนซิลของคุณหรือของลูกบวม ให้รีบนัดตรวจกับคุณหมอแต่เนิ่นๆ รวมถึงกรณีที่มีไข้ (สูงกว่า 38 องศา) และเจ็บคอผิดปกติ  ถ้าคุณไปคลุกคลีหรือใกล้ชิดกับคนที่เจ็บคอแบบ strep throat แล้วเกิดเจ็บคอขึ้นมาซะเอง ก็ควรรีบไปหาหมอเช่นกัน  ให้รีบไปหาหมอเช่นกัน ถ้าคุณเจ็บคอแบบ strep throat แล้วอาการหนักหรือไม่ดีขึ้นหลังกินยาปฏิชีวนะมาได้ 2 วัน รวมถึงในกรณีที่มีอาการใหม่อย่างผื่นคัน ข้อบวม ฉี่สีเข้มหรือฉี่น้อยลง เจ็บหน้าอก หรือหายใจติดขัด เด็กบางคนมีต่อมทอนซิลโต ทำให้เจ็บคอหรือติดเชื้อในหูบ่อยๆ ถ้าลูกคุณเป็นคนหนึ่งที่ทอนซิลอักเสบประจำ คือปีละ 7 ครั้งขึ้นไป หรือ 5 ครั้งขึ้นไปใน 2 ปี ควรปรึกษาคุณหมอและพิจารณาผ่าตัดเอาต่อมทอนซิลออก (tonsillectomy) ซึ่งเป็นกระบวนการที่ไม่อันตราย ผ่าเสร็จก็กลับบ้านได้เลยในวันเดียวกัน ยาอย่างแอสไพริน, Aleve (naproxen sodium), Advil หรือ Motrin (เป็น ibuprofen ทั้ง 2 ตัว) ช่วยแก้ปวดลดการอักเสบ แถมช่วยลดไข้ที่อาจเกิดเวลาเจ็บคอมากๆ  คำเตือน: ห้ามให้เด็กกินยาแอสไพรินเด็ดขาด โดยเฉพาะเด็กที่เป็นโรคอีสุกอีใสหรือไข้หวัดใหญ่ อาจเป็นเกิด Reye syndrome จนเป็นอันตรายต่อสมองและตับได้ Acetaminophen จะไม่ช่วยเรื่องลดอักเสบ แต่ใช้แก้ปวดจากทอนซิลอักเสบได้ ปริมาณที่แนะนำสำหรับผู้ใหญ่คือไม่เกิน 3 กรัมต่อวัน ส่วนปริมาณที่แนะนำสำหรับเด็กนั้นให้อ่านที่ฉลากหรือปรึกษาคุณหมอจะดีกว่า ถึงคุณจะไม่ไอ แต่ยาพวกนี้ช่วยเคลือบคอ บรรเทาอาการเจ็บปวดหรือระคายเคืองได้  แต่ถ้าไม่อยากกินยาแก้ไอ เปลี่ยนไปใช้น้ำผึ้งก็ได้ผลดีพอๆ กัน ยาแก้แพ้ที่หาซื้อได้ตามร้านขายยาทั่วไปมีให้เลือกมากมายหลายยี่ห้อ แต่ก็ช่วยแก้แพ้ ยับยั้งตัวรับฮิสตามีน (histamine receptors) ได้เหมือนกันหมด ถ้าทอนซิลคุณอักเสบเพราะเป็นภูมิแพ้แล้วน้ำมูกเยอะจนไหลไปสะสมเป็นเสลดในคอ (post-nasal drip) กินยาแก้แพ้ไปก็ช่วยได้แน่นอน streptococcus (การติดเชื้อแบคทีเรีย) เป็นสาเหตุประมาณ 5% - 15% ที่ทำให้ผู้ใหญ่เจ็บคอ รวมถึงพบมากในเด็กอายุ 5 - 15 ปี บางครั้งก็มีน้ำมูกไหลร่วมด้วย แต่ต่างจากไข้หวัดธรรมดาตรงที่จะเจ็บคอมากและต่อมทอนซิลบวม รวมถึงมีหนอง ปวดหัว และไข้ขึ้นร่วมด้วย (ไข้สูงกว่า 38 องศาเซลเซียส) เวลาตรวจหาอาการเจ็บคอแบบ strep throat คุณหมอจะใช้ไม้ป้ายลำคอ (throat swab) ถ้าคุณเจ็บคอแบบนี้ กินยาปฏิชีวนะแล้วอาการจะดีขึ้นในไม่กี่วัน  เริ่มกินยาปฏิชีวนะแล้วต้องกินต่อจนครบโดส ถึงจะอาการดีขึ้นแล้วก็ตาม ถ้ากินจนครบถ้วนสมบูรณ์จะทำให้กำจัดแบคทีเรียได้แบบหมดจด ป้องกันไม่ให้เชื้อดื้อยา
ดื่มน้ำเยอะๆ. กลั้วคอด้วยน้ำเกลือทุกชั่วโมง. ดูดลูกกวาดลูกอม. กินน้ำผึ้ง 1 ช้อน. ดื่มน้ำอุ่น. กินซุปไก่. กินไอศกรีมสักลูก. ดูดกระเทียม. เคี้ยวกานพลู. พักผ่อนนอนหลับ. เปิดเครื่องทำความชื้นแบบไอเย็นตอนนอน. อบไอน้ำในห้องน้ำ. ไปหาหมอถ้าอาการไม่ดีขึ้นใน 24 - 48 ชั่วโมง. ถ้าลูกเป็นทอนซิลอักเสบหรือเจ็บคอแบบ strep throat บ่อยๆ ให้พิจารณาตัดทิ้ง. กินยาแก้อักเสบที่มีขายตามร้านขายยา. ลองใช้ยาแก้ปวดที่มีขายตามร้านขายยา. กินยาน้ำแก้ไอ. ลองกินยาแก้แพ้. กินยาปฏิชีวนะแก้เจ็บคอเพราะสเตร็ปโตค็อกคัส (strep throat).
https://www.wikihow.com/Get-Rid-of-Sore-Tonsils https://www.wikihow.com/Get-Rid-of-Sore-Tonsils https://www.wikihow.com/Get-Rid-of-Sore-Tonsils
Using Natural Remedies Considering Other Treatments Taking Medicine